በአዲስ አበባ በጎርፍ አደጋ አምስት ሰዎች ሕይወታቸው አለፈ
በአዲስ አበባ ከተማ ባለፉት ሁለት ቀናት በጣለው ኃይለኛ ዝናብ የአምስት ሰዎች ሕይወት ማለፉን የከተማ እሳትና አደጋዎች መከለከያና መቆጣጠሪያ ኤጀንሲ አስታወቀ ፡፡የኤጀንሲው የእሳትና ድንገተኛ አደጋዎች ዲቪዥን ኃላፊ አቶ ንጋቱ ማሙ ዛሬ እንደገለጹት ፤በንፋስ ስልክ ላፍቶ መክፍለ ከተማ በሃና ማሪያም አከባቢ ወንዝ ለመሻገር ከሞከሩት 11 ሰዎች ውስጥ አራቱ በጎርፍ አደጋ ህይወታቸው አልፏል፡፡ከ25 እስከ 55 ዕድሜ ክልል የሚገኙት እነዚህ የአደጋው ሰለባዎች የሁለቱ አስከሬን የተገኘ ሲሆን፤ የአባትና ልጅ አስከሬን ግን በቀላሉ ለማግኘት እንዳልተቻለ ነው ያመለከቱት ፡፡አምስቱ ሰዎች ደግሞ ከጎርፍ አደጋው መውጣት መቻላቸውን ጨምረው አስታውቀዋል ፡፡እንደዚሁም በቦሌ ጃክሮስ አከባቢ አንዲት የ30 ዓመት ሴት በተመሳሳይ በጎርፍ አደጋ ህይወቷን ያጣች ሲሆን፤ አስከሬኗን እስከአሁን ለማግኘት እንዳተቻለ ነው የገለጹት ፡፡ባሁኑ ወቅት ክረምቱ እያየለ በመሆኑ በተለይም በሐምሌና ነሐሴ ወራት የከፋ አደጋ ሊያደርስ የሚችል ጎርፍ ሊያጋጥም ስለሚችል የአዲስ አበባ ከተማ ነዋሪ ተገቢው ጥንቃቄ እንዲያደርግ የጠቆሙት አቶ ንጋቱ አደጋ ከደረሰም በ5500 ነጻ የስልክ መስመር እንዲጠቀሙ መግለጻቸውን ዋልታ ዘግቧል፡፡